Държавен вестник, бр. 81, 2009 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  81
телна секция 19-27-00-121 „Синята коалиция“ 
е получила 24 действителни гласа, а коалиция 
„За родината – ДГИ – НЛ“ – нито един глас, 
което невярно е отразено в протокол № 000241 
(приложение № 51) на секционната избирател­
на комисия. Добавени към изборния резултат 
на „Синята коалиция“ в парламентарните избо­
ри тези гласове водят до съществена промяна 
в изборния резултат, респ. незаконосъобраз­
ност на избора на Бюрхан Илиязов Абазов от 
пропорционалната листа на ПП „Движение 
за права и свободи“ в 19 МИР – Русе, и на 
избора на Венцислав Василев Върбанов от 
пропорционалната листа на коалиция „Синята 
коалиция“ в 8 МИР – Добрич.
Като взе предвид горното и основавайки се 
на Решение № 222 от 7 юли 2009 г. и Решение 
№ 224 от 7 юли 2009 г. на ЦИК за избиране на 
народни представители Конституционният съд
Р Е Ш И :
Обявява за незаконсъобразен избора на 
народните представители Бюрхан Илиязов 
Абазов, избран за народен представител в 19 
МИР – Русе, от листата на ПП „Движение 
за права и свободи“ и Венцислав Василев 
Върбанов, избран за народен представител 
в 8 МИР – Добрич, от листата на коалиция 
„Синята коалиция“ поради констатацията, 
съдържаща се в определението на Конститу­
ционния съд от 29 септември 2009 г. , че в 19 
МИР – Русе, в избирателна секция 19-27-00-
121 коалиция „Синята коалиция“ е получила 
24 действителни гласа, а коалиция „За роди­
ната – ДГИ – НЛ“ – нито един глас, които 
невярно са отразени в протокол № 000141 
от изборните книжа (ДВ, бр. 34 от 2009 г.).
Възлага на Централната избирателна ко­
мисия за избиране на народни представители 
да определи изборния резултат на основата на 
това решение на Конституционния съд, като 
добави към изборния резултат на „Синята 
коалиция“ в 19 МИР – Русенски, 24 дейст­
вителни гласа.
На основание чл. 14, ал. 4 от Закона за 
конституционен съд решението влиза в сила 
от датата на постановяването му.
На основание чл. 22, ал. 5 от Закона за 
конституционен съд решението да се изпра­
ти на Народното събрание, Централната 
избирателна комисия, Мартин Димитров 
Димитров, Иван Йорданов Костов, Михаил 
Рашков Михайлов.
Съдията Благовест Пунев е подписал реше­
нието с особено мнение поради съображения, 
че искането е недопустимо. Съдията Снежана 
Начева е със становище по решението.
Заместващ председателя: Васил Гоцев
ОСОБЕНО МНЕНИЕ
на конституционния съдия Благовест Пунев 
по конституционно дело № 9 от 2009 г.
Това особено мнение се отнася само до 
допустимостта на искането за оспорване за­
конността на избор на народен представител 
от „Синята коалиция“, подадено чрез главния 
прокурор до Конституционния съд по реда 
на чл. 112 от Закона за избор на народни 
представители (ЗИНП).
С него се иска касиране на избора на Бюр­
хан Илиязов Абазов за народен представител, 
избран от 19 МИР – Русе, с оглед допусната 
фактическа грешка при отразяване на вота в 
една от секциите в града, при което 24 гласа 
са били погрешно отразени като подадени за 
друга коалиция – „За родината – ДГИ – НЛ“ 
вместо за „Синята коалиция“. В резултат на 
това изборният резултат е бил променен, 
като не е бил избран кандидатът на „Синята 
коалиция“ за МИР  –  Русе, Михаил Раш­
ков Михайлов, вместо което е бил избран 
този от същата политическа формация в 8 
МИР – Добрич.
Произнасянето по законността на избора на 
народни представители е от компетентността 
на Конституционния съд съгласно чл. 149, 
ал. 1, т. 7 от Конституцията и чл. 12, ал. 1, 
т. 8 от Закона за Конституционния съд (ЗКС). 
Искането на коалицията и издигнатия от нея 
кандидат за народен представител, с което се 
оспорва изборният резултат в 19 МИР – Русе, 
и 8 МИР –  Добрич, е препратено от глав­
ния прокурор на Конституционния съд по 
компетентност, без да е направено собствено 
аргументирано искане от негова страна като 
орган по чл. 150, ал. 1 от Конституцията.
В тази връзка се поставя въпросът за на­
личието на валидно искане, което може да 
инициира производство пред Конституционния 
съд по чл. 149, ал. 1, т. 7 от Конституцията по­
ради определения на конституционно равнище 
кръг от субекти, които могат да предизвикат 
такова производство. Проблемът възниква 
поради обстоятелството, че с препращащата 
норма на чл. 66 от Конституцията изборите 
за Народно събрание могат да се оспорват по 
реда, определен със закон – това в случая е 
ЗИНП, който в чл. 112 предвижда, че това 
може да стане по искане на ръководствата на 
заинтересованите политическа партия или 
коалиция или кандидат за народен предста­
вител чрез органите по чл. 150, ал. 1 от Кон­
ституцията, т.е. искането се прави от субекти, 
които не попадат между изрично посочените 
в цитирания конституционен текст.